KS Daily View วันที่ 3 ก.พ. 2565
3 กุมภาพันธ์ 2565

KS Daily View 03.02.2022 >>> ตลาดหุ้นสหรัฐฯฟื้นตัวต่อเนื่อง นำโดยหุ้นกลุ่มเทคโนโลยี/รายงานงบกลุ่มเทคโนโลยีขนาดใหญ่และกลุ่ม semiconductors ยังออกมาแข็งแกร่ง/ผลประชุมโอเปกพลัสและสต๊อกน้ำมันดิบสหรัฐฯที่ลดลง หนุนหุ้นกลุ่มน้ำมัน/ SET คาด 1660-70 หุ้นแนะนำ AEONTS
ตลาดต่างประเทศ: ตลาดหุ้นสหรัฐฯปรับตัวขึ้นต่อเนื่องเป็นวันที่ 4 ติดต่อกัน นำโดยกลุ่มเทคโนโลยีขนาดใหญ่และกลุ่ม semiconductors หลังผลประกอบบริษัทในกลุ่มทยอยรายงานงบออกมาดีกว่าคาด ทั้งนี้นักลงทุนหันมาสนใจผลประกอบการมากขึ้นในระยะสั้น ขณะที่รายงานตัวเลขดัชนีราคาผู้บริโภค (CPI) ยูโรโซน พุ่งขึ้นสู่ระดับ 5.1% ในเดือนม.ค. ซึ่งเป็นระดับสูงสุดเป็นประวัติการณ์และสูงกว่าคาดว่าจะเริ่มปรับตัวลงมาที่ระดับ 4.4% ส่งผลให้นักลงทุนจับตาการประชุมนโยบายของธนาคารกลางยุโรป (ECB) และธนาคารกลางอังกฤษ (BoE) ในวันพฤหัสบดีนี้ ว่าจะเริ่มมีท่าทีหันมา Hawkish มากขึ้นตามท่าทีของ Fed หรือไม่ ทั้งนี้ตลาดประเมินว่า ECB จะยังไม่ขึ้นดอกเบี้ยในปีนี้
อัพเดตผลประกอบการบริษัทจดทะเบียนสหรัฐฯ Alphabet รายงานยอดขายและกำไรดีกว่าคาด (Revenue+32%YoY, EPS+38%YoY) โดยธุรกิจเติบโตสูง Cloud ยังสามารถเติบโตได้ดีต่อเนื่อง +45% YoY ส่วนทาง Facebook รายงานยอดขายออกมาเติบโต 20% ดีกว่าที่ตลาดคาดจากรายได้ค่าโฆษณาที่เติบโตดี อย่างไรก็ตามรายงานกำไรออกมาต่ำกว่าคาดเล็กน้อย นอกจากนี้บริษัทยังมีจำนวนผู้ใช้งานรายเดือน (monthly active users) อยู่ที่ระดับ 2.91 พันล้านราย ต่ำกว่าคาดที่ระดับ 2.95 พันล้านราย ส่งผลให้ราคาหุ้น after hour ปรับตัวลงกว่า 22% ขณะที่หุ้นกลุ่ม semiconductors ต่างรายงานผลประกอบที่แข็งแกร่งเช่น AMD (Revenue+49%YoY, EPS+77%YoY), NXP (Revenue+21%YoY, EPS+53%YoY), Qualcomm (Revenue+30%YoY, EPS+49%YoY) โดยส่วนใหญ่รายงานออกมาดีกว่าคาดทั้งยอดขายและกำไร
ผลการประชุมโอเปกพลัสมีมติเพิ่มกำลังการผลิตน้ำมันเพียง 400,000 บาร์เรล/วันในเดือนมี.ค. แม้ถูกกดดันจากสหรัฐและประเทศพันธมิตรที่ต้องการให้โอเปกพลัสเพิ่มการผลิตน้ำมันมากกว่านี้เพื่อสกัดราคาน้ำมันที่พุ่งแตะระดับสูงสุดในรอบ 7 ปี ขณะที่รายงาน EIA เผยสต็อกน้ำมันดิบสหรัฐลดลงสัปดาห์ที่แล้ว สวนทางคาดการณ์ ลดลง 1 ล้านบาร์เรลในสัปดาห์ที่แล้ว สวนทางนักวิเคราะห์คาดว่าเพิ่มขึ้น 1.1 ล้านบาร์เรล ทั้งนี้จากผลประชุมโอเปกพลัสรวมถึงสต๊อกน้ำมันดิบสหรัฐฯที่ลดลงกว่าคาด จะช่วยหนุน sentiment บวกต่อราคาน้ำมันดิบรวมถึงหุ้นพลังงานต้นน้ำอย่าง PTTEP ต่อเนื่องในระยะสั้น.
ตลาดภายในประเทศ: มุมมอง office REIT sector เรามีมุมมองเป็น “กลาง” แม้ว่ากระแสเงินสดค่อนข้างคงที่ แต่แนวโน้มยังคงมีความไม่แน่นอน เนื่องจากการเติบโตมีความเสี่ยงจาก WFH และอุปทานใหม่ ทั้งนี้เราคาดกำไรปกติไตรมาส 4/2564 อยู่ที่ 539.7 ลบ. เพิ่มขึ้น 2.5% YoY และ 7.9% QoQ และการจ่ายเงินสดจะลดลง 5.2% YoY แต่เพิ่มขึ้น 2.9% QoQ โดยเราให้ B-WORK เป็นหุ้นเด่นในกลุ่ม ที่ในระดับปัจจุบัน เราประเมิน DY ปี 2565 ที่ 8.3% และ IRR ของตลาดที่ 9.8%.
มุมมองตลาดหุ้น SET คาด 1660-70 หุ้นแนะนำ AEONTS
Top pick: AEONTS (ราคาพื้นฐาน 249.00 บาท). เราคาดกำไรจะฟื้นตัวดีขึ้น 15%/14% FY2566/2567 ระดับมูลค่าไม่แพง PBV 2.53 ขณะที่ ROE 22.28% และระดับราคายัง laggard กลุ่มการเงิน.
รายงานตัวเลขเศรษฐกิจ
วันพฤหัสฯ ติดตาม การประชุมธนาคารกลางยุโรปคาดคงอัตราดอกเบี้ยนโยบาย Deposit Facility Rate ที่ -0.50% ตัวเลข ISM Non-manufacturing PMI ของสหรัฐฯ เดือน ม.ค. คาด 59.3 จุด (-4.3% MoM) การขอรับสวัสดิการว่างงานของสหรัฐฯ รายสัปดาห์คาด +2.55 แสนคน
วันศุกร์ ติดตาม การจ้างงานนอกภาคเกษตรของสหรัฐฯ เดือน ม.ค. คาด +1.55 แสนตำแหน่ง อัตราการว่างงานของสหรัฐฯ เดือน ม.ค. คาด 3.9% ทรงตัว MoM ค่าจ้างรายชั่วโมงของสหรัฐฯ เดือน ม.ค. คาด +0.5% MoM และ +5.2% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp